เรื่องร้องเรียน: ปัญหาคนจรแถวถนนราชดำเนิน
การดำเนินการของเจ้าหน้าที่: ขอเรียนชี้แจง ดังนี้ 1.  สถานการณ์ คนเร่ร่อน ในพื้นที่กรุงเทพมหานคร  มีคนเร่ร่อนไร้ที่พึ่งเพิ่มมากขึ้น คาดว่าเป็นผลสืบเนื่องที่ทำให้เกิดผลกระทบทางด้านเศรษฐกิจ การถูกเลิกจ้าง การขาดรายได้ ปัญหาสุขภาพ ความเครียด ซึ่งบางคน อาจจะอยู่ในครอบครัวที่ได้รับผลกระทบและไม่สามารถจัดการกับปัญหาดังกล่าวได้จึงออกมาเรร่อน  ซึ่งกรุงเทพมหานคร ได้เพิ่มมาตรการการช่วยเหลือดูแล และทำงานกับครอบครัวมากขึ้น 2. การประสาน ความร่วมมือหน่วยงานที่เกี่ยวข้อง ในการจัดระเบียบ และแก้ไขปัญหาคนเร่ร่อน ในพื้นที่กรุงเทพฯ กรุงเทพมหานคร ได้ดำเนินการศูนย์ประสานงานและช่วยเหลือคนเร่ร่อนไร้ที่พึ่ง ในพื้นที่สาธารณะของกรุงเทพมหานคร เพื่อรองรับการแก้ไขปัญหาและให้ความช่วยเหลือแก่ผู้ใช้ชีวิตในพื้นที่สาธารณะ เป็นการสนับสนุนการสร้างโอกาสทางสังคมและขับเคลื่อนงานด้านคนเร่ร่อนไร้ที่พึ่ง ในการดำเนินงานมีการประสานกับหน่วยงานที่เกี่ยวข้องตามภารกิจอำนาจหน้าที่ของแต่ละหน่วยงาน ทั้งของภาครัฐ ภาคเอกชน และองค์กร NGO เพื่อให้การช่วยเหลิอคนเร่ร่อนได้ครอบคลุมในทุกมิติ 3. การจัดทำแผน ช่วยเหลือ และสนับสนุน การจ้างงานคนเร่ร่อน คนไร้ที่พึ่ง ในพื้นที่กรุงเทพมหานคร กรณีที่พบคนเร่ร่อนไร้ที่พึ่งจะมีการคัดกรอง ให้คำปรึกษาแนะนำ ให้ความช่วยเหลือ การส่งต่อหน่วยงานที่เกี่ยวข้อง การหางานทำ การทำบัตรประจำตัวประชาชน ส่งกลับภูมิลำเนา การส่งสริมการฝึกอาชีพ โดยจัดทำโครงการ สพส. สร้างงาน สร้างอาชีพ สู่ชุมชน เพื่อช่วยให้มีรายได้ สามารถช่วยเหลือตนเองได้ตาม ศักยภาพ พร้อมทั้งสนับสนุนเงินทุนฝึกอาชีพให้ผู้ที่มีความพร้อมเพื่อเพิ่มรายได้ และลดจำนวนผู้ที่ออกมาใช้ชีวิตในที่สาธารณะ 4.สำนักงานเขตพระนคร ได้จัดเจ้าหน้าที่เทศกิจ ในการดูแลความเป็นระเบียบเรียบร้อยและดูแลความปลอดภัยอย่างต่อเนื่อง
ความเห็นของผู้แจ้ง: มันเป็นการแก้ปัญหาที่ทำแค่ช่วงนี้เดี๋ยวเจ้าหน้าที่ก็หายไปเหมือนเดิมเมื่อข่าวเงียบ
พื้นที่: แขวงบวรนิเวศ เขตพระนคร กรุงเทพมหานคร